Okresná prokuratúra Nové Zámky 
F. Rákocziho 15, 940 44 Nové Zámky 1

Sp. zn. : 1 Pv 151/10/4404	Nové Zámky, 4.12.2014
EEČ : 2-33-164-2014

U Z N E S E N I E

Trestná vec:	obvinený XXXXX 
Trestný čin:	krádež podľa § 247 odsek 1 Trestného zákona číslo 140/1961 Zbierky zákonov v znení zákona číslo 757/2004 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
1.)	dňa 20.04.2005, v čase o 08.30 h v Nových Zámkoch na Športovej ulici 1, prišiel so spolupáchateľmi do predajne Kaufland, kde z priestorov predajne spoločne odcudzili 2 ks prenosných CD prehrávačov značky Denver DMP 347, balenie 6 ks sprchových gélov značky Dave Softening XXXXX a 35 ks konzerv RIO mare, tuniak v olivovom oleji 1/160 g, čím pre spoločnosť Kaufland SR, v. o. s., prevádzka XXXXX, XXXXX, spôsobili škodu vo výške 5.901,50 Sk (195,89 €), 
2.)	dňa 20.04.2005, v čase o 09.30 h v Nových Zámkoch na Nábrežnej ulici, prišiel so spolupáchateľmi do predajne Hypernova, kde z priestorov predajne spoločne odcudzili 11 ks salámy Budapest o váhe 1/0,350 kg a 9 ks salámy Křemešník Uherák o váhe 1/500 kg, čím pre spoločnosť Ahold Retail Slovakia, k. s., XXXXX, XXXXX, spôsobil škodu vo výške 3.904,--Sk (129,58 €),
3.)	dňa 20.04.2005, v čase o 10.30 h v Nových Zámkoch na Nitrianskej ceste 111, prišiel so spolupáchateľmi do priestorov hypermarketu Tesco, odkiaľ spoločne odcudzili 4 ks 0,7 l fliaš Beefeater gin, 6 ks  0,7 l fliaš Jack Daniels, 3 ks 0,7 l fliaš Ballantines, 1 ks 0,7 l Jim Beam, 7 ks 0,7 l Absolut Mandarin vodka, 8 ks dezodorantov Adidas Ream force, 2 ks voda po holení Adidas Team force, 1 ks dezodorant Adidas dynamic pulse, 6 ks salámy Pick, 6 ks salámy Herz, 6 ks mäsových konzerv, čím pre spoločnosť Tesco Stores, a. s., so sídlom Kamenné námestie 1/A, XXXXX, spôsobili škodu vo výške 17.786,--Sk (590,38 €).    

lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený

Odôvodnenie:
Uznesením vyšetrovateľa Okresného riaditeľstva Policajného zboru XXXXX, Úradu justičnej a kriminálnej polície XXXXX ČVS: ORP-961/1-OSV-NZ-2005 z 20.04.2005 bolo podľa § 160 odsek 1 Trestného poriadku začaté trestné stíhanie a súčasne vznesené obvinenie podľa § 163 odsek 1 Trestného poriadku pre trestný čin krádeže spolupáchateľstvom podľa § 9 odsek 2 k § 247 odsek 1 Trestného zákona XXXXX, XXXXX, XXXXX a XXXXX a uznesením vyšetrovateľa Okresného riaditeľstva Policajného zboru XXXXX, Odboru kriminálnej polície XXXXX, Odboru všeobecnej kriminality ČVS: ORP-211/OVK-NZ-2006 z 22.08.2006 bolo podľa § 206 odsek 1 Trestného poriadku vznesené obvinenie pre uvedený trestný čin aj mladistvému XXXXX na tom skutkovom základe, že
-	dňa 20.04.2005, v čase o 08.30 h v Nových Zámkoch na Športovej ulici 1, prišiel so spolupáchateľmi do predajne Kaufland, kde z priestorov predajne spoločne odcudzili 2 ks prenosných CD prehrávačov značky Denver DMP 347, balenie 6 ks sprchových gélov značky Dave Softening XXXXX a 35 ks konzerv RIO mare, tuniak v olivovom oleji 1/160 g, čím pre spoločnosť Kaufland SR, v. o. s., prevádzka XXXXX, XXXXX, spôsobili škodu vo výške 5.901,50 Sk (195,89 €), 
-	dňa 20.04.2005, v čase o 09.30 h v Nových Zámkoch na Nábrežnej ulici, prišiel so spolupáchateľmi do predajne Hypernova, kde z priestorov predajne spoločne odcudzili 11 ks salámy Budapest o váhe 1/0,350 kg a 9 ks salámy Křemešník Uherák o váhe 1/500 kg, čím pre spoločnosť Ahold Retail Slovakia, k. s., XXXXX, XXXXX, spôsobil škodu vo výške 3.904,--Sk (129,58 €),
-	dňa 20.04.2005, v čase o 10.30 h v Nových Zámkoch na Nitrianskej ceste 111, prišiel so spolupáchateľmi do priestorov hypermarketu Tesco, odkiaľ spoločne odcudzili 4 ks 0,7 l fliaš Beefeater gin, 6 ks  0,7 l fliaš Jack Daniels, 3 ks 0,7 l fliaš Ballantines, 1 ks 0,7 l Jim Beam, 7 ks 0,7 l Absolut Mandarin vodka, 8 ks dezodorantov Adidas Ream force, 2 ks voda po holení Adidas Team force, 1 ks dezodorant Adidas dynamic pulse, 6 ks salámy Pick, 6 ks salámy Herz, 6 ks mäsových konzerv, čím pre spoločnosť Tesco Stores, a. s., so sídlom Kamenné námestie 1/A, XXXXX, spôsobili škodu vo výške 17.786,--Sk (590,38 €).    

Uznesením vyšetrovateľa ČVS: ORP-211/OVK-NZ-2006 z 12.02.2010 bola trestná vec obvinených XXXXX, ml. XXXXX a XXXXX vylúčená na samostatné konanie a ďalej bolo trestné stíhanie vedené pod ČVS: ORP-190/OVK-NZ-2010.   
Vyšetrovateľ uznesením ČVS: ORP-190/OVK-NZ-2010 zo dňa 24.01.2011 vylúčil trestnú vec obvinených XXXXX a XXXXX na samostatné konanie, ktoré bolo vedené pod ČVS: ORP-58/OVK-NZ-2011. 
V predmetnej trestnej veci bolo vykonanými dôkazmi spáchanie skutkov obvinenému mladistvému XXXXX preukázané, pričom obvinený mladistvý sa k ich spáchaniu doznal. 
Uznesením vyšetrovateľa Okresného riaditeľstva Policajného zboru XXXXX, Odboru kriminálnej polície XXXXX ČVS: ORP-190/OVK-NZ-2010 zo dňa 20.08.2012 bolo trestné stíhanie podľa § 228 odsek 2 písmeno a) Trestného poriadku prerušené, pretože nemožno pre neprítomnosť obvineného vec náležite objasniť. 
Uznesením vyšetrovateľa Okresného riaditeľstva Policajného zboru XXXXX, Odboru kriminálnej polície XXXXX ČVS: ORP-190/OVK-NZ-2010 z 25.09.2014 bolo podľa § 228 odsek 5 Trestného poriadku pokračované v trestnom stíhaní obvineného mladistvého XXXXX.    
Zo zadováženého aktuálneho odpisu registra trestov vyplýva, že rozsudkom Okresného súdu Košice 2, spisovej značky 4T 140/06 z 01.02.2008, ktorý nadobudol právoplatnosť v ten istý deň, bol obvinený XXXXX uznaný vinným z trestného činu násilia proti skupine obyvateľov a proti jednotlivcovi podľa § 197a odsek 1, odsek 2 Trestného zákona, za čo mu bol uložený trest odňatia slobody v trvaní 10 mesiacov so skúšobnou dobou na 1 rok 6 mesiacov. 
Páchateľovi trestného činu krádeže podľa § 247 odsek 1 Trestného zákona je možné uložiť trest odňatia slobody až na dva roky. 
Podľa § 79 odsek 1 Trestného zákona účinného v čase spáchania skutkov, trestné sadzby odňatia slobody ustanovené v tomto zákone sa u mladistvých znižujú na polovicu, pričom však horná hranica trestnej sadzby nesmie prevyšovať 5 rokov a dolná hranica jeden rok. 
V danom prípade by do úvahy prichádzalo uloženie súhrnného trestu, od uloženia ktorého by súd zrejme upustil vzhľadom na charakter trestnej činnosti, osobu páchateľa, ktorý bol v čase spáchania skutku mladistvý, ako aj odstup času. 
  	Podľa § 215 odsek 2 písmeno a) Trestného poriadku prokurátor môže zastaviť trestné stíhanie ak je trest, ku ktorému môže trestné stíhanie viesť celkom bez významu popri treste, ktorý bol obvinenému pre iný čin už právoplatne uložený.
	Preto bolo potrebné rozhodnúť tak, ako to je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) Ak obvinený vyhlási do 3 dní odo dňa doručenia, že na prejednaní veci trvá, bude sa v trestnom stíhaní pokračovať.

JUDr. Gabriela Sopkuliaková
prokurátorka